Skupština udruge **Društva knjižničara Slavonije, Baranje i Srijema** na sjednici održanoj dana 11. lipnja 2021. godine na temelju članka 29. Statuta od dana 23. ožujka 2017. godine, donijela je:

**ODLUKU**

**o izmjenama i dopunama Statuta**

**čl. 1**

U članak 24. iza stavka 5 dodaje se:

* Redovna, Izvanredna i Izborna skupština, mogu se održati i elektroničkim putem.

te on sada glasi:

Redovna skupština održava se najmanje jednom godišnje, izborna sjednica Skupštine održava se svake dvije godine, a izvanredna skupština saziva se po potrebi.

Redovnu i izbornu skupštinu saziva Upravni odbor i o tome, najmanje 15 dana prije datuma održavanja Skupštine, pismeno ili elektroničkim putem izvješćuje članstvo objavljujući ujedno prijedlog dnevnog reda Skupštine i mjesto njenog održavanja.

Ako Upravni odbor ne sazove Skupštinu na vrijeme, razlog toga odlaganja obvezan je ispitati Nadzorni odbor koji može pokrenuti postupak radi sazivanja te Skupštine.

Izvanrednu skupštinu saziva Upravni odbor po potrebi ili na pisani obrazloženi zahtjev jedne trećine redovnih članova ili na traženje Nadzornog odbora, a u skladu s uvjetima predviđenim ovim Statutom.

Ako Upravni odbor ne sazove Skupštinu u roku 15 dana od toga zahtjeva, Skupštinu mogu sazvati predlagači. Izvanredna skupština odlučuje samo o onome što je na dnevnom redu poslanom uz poziv za tu Skupštinu.

Redovna, Izvanredna i Izborna skupština, mogu se održati i elektroničkim putem.

**čl. 2**

Članak 26. stavaka 1. mijenja se i glasi:

Skupština odlučuje pravovaljano, ako je nazočna natpolovična većina svih članova Društva s pravom odlučivanja, ili ukoliko se Skupština održava elektroničkim putem, ako se očituje natpolovična većina svih članova Društva s pravom odlučivanja.

Skupština donosi odluke većinom glasova nazočnih članova s pravom odlučivanja ili ukoliko se Skupština održava elektroničkim putem, većinom glasova očitovanih članova s pravom odlučivanja.

Ako na Skupštini koja se održava u fizičkom obliku nije prisutna natpolovična većina članova s pravom odlučivanja, Skupština se odgađa za 30 minuta. Nakon toga Skupština pravovaljano odlučuje u slučaju ako je na njoj nazočna minimalno jedna četvrtina članova s pravom odlučivanja uz uvjet da su svi članovi uredno pozvani.

Na početku rada Skupštine određuje se način glasovanja.

Pravo odlučivanja na Skupštini imaju samo redovni članovi koji su podmirili svoje financijske obaveze prema Društvu zaključno s prethodnom kalendarskom godinom.

**čl. 3**

Odluka stupa na trenutkom usvajanja, a primjenjuje se od dana ovjere nadležnog ureda.

**POTPIS**